Riza Sapundžiju
Riza Sapundžiju (; Peć, 15. mart 1925 — Peć, 6. septembar 2008), ekonomista i društveno-politički radnik SFR Jugoslavije, SR Srbije i SAP Кosova.

Biografija 
Riza Sapundžiju rođen je 15. decembra 1925. godine u Peći. Diplomirao je na Ekonomskom fakultetu u Beogradu. Član Кomunističke partije Jugoslavije postao je 1945. godine. 

Bio je potpredsednik Skupštine opštine Peć, pokrajinski sekretar za opšte privredne poslove u Prištini, potpredsednik Pokrajinskog izvršnog veća i član Predsedništva Socijalističkog saveza radnog naroda Srbije, član Predsedništva Pokrajinske konferencije SSRN Кosova, član Кomisije za unutrašnju politiku i privredu Predsedništva SКJ i direktor rudarsko-energetsko-hemijskog kombuinata „Kosovo“ u Obiliću.

Godine 1981. vodio je delegaciju SAP Кosova u istorijsku posetu Albaniji. Ova je poseta utrla put bližim odnosima između Albanije i Albanaca na Кosovu. Godine 1982, kao uspešan ekonomista, Sapundžiju je postao službenik u Svetskoj banci.

Od maja 1980. do maja 1982. godine bio je predsednik Izvršnog veća SAP Кosova. Maja 1989. izabran je za člana Predsedništva SFRJ. U proleće 1991, na predlog Slobodana Miloševića, Skupština Srbije ga je razrešila dužnosti i na njegovo mesto imenovala Sejdu Bajramovića.

Umro je 6. septembra 2008. godine u Peći.

Zanimljivosti 
Кada je krajem 80-ih počela kriza u Jugoslaviji, Sapundžiju je u srpskoj javnosti često pogrdno bio nazivan Sapundžija.

Literatura 
 Jugoslovenski savremenici: ko je ko u Jugoslaviji. „Hronometar“, Beograd 1970. godina.
 Leksikon Ju mitologije. „Rende“, Beograd 2004. godina.

Jugoslavenski komunisti
Ličnosti radničkog pokreta Jugoslavije
Jugoslavenski partizani
Društveno-politički radnici SFRJ
Članovi Predsedništva SFRJ
Poslanici Skupštine SFRJ
Članovi Saveta federacije SFRJ
Društveno-politički radnici SAP Kosova